-
22.03.2018
Neerupealised on näärmed, mis hoolitsevad kehas oluliste stressi- ja suguhormoonide tootmise eest. Kui stressitase püsib aga tükk aega kõrgena ja stressihormoone toodetakse ülemääraselt palju, võib juhtuda, et neerupealised väsivad ega suuda enam piisava tõhususega töötada. Kuna stressihormoon kortisool on ka põletikuvastase toimega, siis toob madal kortisoolitase kaasa ka kõrgema põletikuvalmiduse kehas ning ühes sellega ka lihas- ja liigesevalud.
-
5.10.2016
Enamik tervisehuvilisi on kindlasti kuulnud imelugusid õunaäädika ravivõimete kohta. Samas võib sageli kohata ka skepsist ning kuulda õudusjutte makku söövitatud aukudest ja kahjustatud soolestikust. Alles hiljuti juhtusin lugema artiklit, kus tuntud Eesti toitumisguru soovitas õunaäädikast suure kaarega mööda käia, kuna see pidavat ära tapma soolestikus elavad head bakterid.
-
28.01.2016
Tiibeti piimaseen on imeline organism, mida on kasutatud juba pikki aastasadu sooleprobleemide leevendamiseks ja immuunsüsteemi turgutamiseks. Keefiri-laadset jooki, mis piimaseene abiga tekib, on nimetatud selle kõrgklassilise probiootilisuse tõttu ka jogurtite šampuseks.
Tiibeti piimaseene kasutamise puhul on täheldatud rakkude DNA kahjustuste paranemist, seega võib sellele omistada nii vähivastast kui sõna otseses mõttes noorendavat toimet. Pideval tarvitamisel paraneb nii sooletöö kui ainevahetuse kiirus, väheneb põletikutase ja tõuseb vastupanu haigustele. Tegu on joogiga, mis aitab alandada vererõhku ning parandada kolesteroolinäite.